paragraph_text: Umljanovići (njemački: Zamelin, talijanski: Umliane, Umiglianovich<ref> (tal.) Talijanski nazivi hrvatskih naselja) naselje su u općini Ružić, u Šibensko-kninskoj županiji. Ovaj kraj naseljen je još od brončanog doba. U vrijeme antike na brdu Balina glavica nalazio se delmatski grad-utvrda Sinotion, kojeg je prvi rimski car Oktavijan August u potpunosti razorio. Na njegovom mjestu niknulo je rimsko municipalno središte Municipium Magnum, urbani antički centar koji je opstao preko 400 godina. U vrijeme osmanskih osvajanja ovih prostora, na području Umljanovića nalazilo se selo Treskale, jedno od značajnijih naselja u Petrovom polju. Današnje ime naselja prvi put se javlja 1550. godine, kada se u šibenskim spisima spominje Mate Čulinović, Morlak 'de Vmiglienouich'.